### Beslutninger:

Tilbagesendes Magistratsafdelingen for Teknik og Miljø med bemærkning, at byrådet i sit møde den 27. april 2022 har vedtaget Magistratens indstilling i overensstemmelse med erklæring fra Teknisk Udvalg af 20. april 2022.

Dansk Folkepartis byrådsgruppe kunne tiltræde indstillingen med den bemærkning, at de anbefaler, at der bør være større fokus på oplandsbyerne og konsekvenserne af erhvervsfortætning i midtbyen.

###

Afrapportering og anbefalinger fra §17,4-Udvalget for fremtidens højklassede kollektive trafik.

### Resume

Med indstillingen fremlægges afrapportering og anbefalinger fra Udvalget for fremtidens højklassede kollektive trafik. Afrapporteringen tager afsæt i, både indbyggertallet i den østjyske byregion og biltrafikken er vækst, herunder også pendlertrafikken. Væksten i biltrafikken nedsætter fremkommelig­heden for alle og giver øgede rejsetider på vejnettet, særligt i morgentrafikken.

For at imødegå denne udvikling – og samtidig nedbringe CO2-udledningen – foreslår udvalget et målbillede for 2040 og fem pejlemærker for udbygning af den kollektive trafik.

Udvalget anbefaler, at arbejdet med etape 2 af højklasset kollektiv trafik til Brabrand suppleres med analyser til det nuværende BRT-projekt samt en grundig analyse af teknologivalgets konsekvenser i forhold til pejlemærkerne.

Desuden anbefaler udvalget, at der ses på organiseringen af driften af kommunens kollektive trafik og at udvalget for fremtidens højklassede kollektive trafik videreføres.

### Beslutningspunkter

Det indstilles:

At 1) Udvalgets anbefalinger tiltrædes og at Teknik og Miljø får til opgave at gennemføre de anbefalede undersøgelser og tiltag.

At 2) der udmøntes 1 mio. kr. fra pulje afsat til øvrige investeringer i kollektiv trafik i Investeringsplan 2024-2025 inkl. bevilling til supplerende undersøgelser for BRT på strækningen Spanien-Brabrand i etape 2 af højklasset kollektiv trafik.

At 3) Udvalget for fremtidens højklassede kollektive trafik videreføres som et §17, stk. 4-udvalg frem til august 2022 med henblik på at følge og rådgive for de supplerende undersøgelser, som igangsættes med denne indstilling.

At 4) udvalget videreføres med de hidtidige medlemmer: Klavs Hermansen (formand for udvalget), Daniel Schultz, Clavs Jakobsen og Aage Mogensen, suppleret af Bo Dam, professor ved DTU, som ekstern ekspert inden for kollektiv trafik.

At 5) der, til de af medlemmerne, der uden at være medlem af Aarhus Byråd, deltager i møder i Udvalget for fremtidens højklassede trafik, udbetales diæter efter kommunestyrelseslovens regler.

At 6) Udvalget sekretariatsbetjenes af Teknik og Miljø under inddragelse af Borgmesterens Afdeling.